आम धारणाओं में कौआ सामाजिक रूप में सहज स्वीकार जीव नहीं है, इसके बाद भी इसको मांगलिक मान्यता विशेष आयोजन पर प्राप्त है। हिन्दू मान्यताओं के अनुसार पितर पक्ष के पन्द्रह दिनों में घर-परिवार के बुजुर्ग कौए का रूप धारण करके धरती पर आते हैं। इसी धार्मिक मान्यता के चलते पितर पक्ष में कौओं को प्रातःकाल भोजन करवाने की परम्परा है। कौओं में परिवार के बुजुर्गों का आरोपण करके उसको भी लोकजीवन में मांगलिक प्रतीक के रूप में सहज स्वीकार्यता प्राप्त है।